CELEX: 32015R0543
Language: lt
Date: 2015-04-01 00:00:00
Title: 2015 m. balandžio 1 d. Komisijos įgyvendinimo reglamentas (ES) 2015/543, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga COS-OGA ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

2.4.2015   
            
            
               LT
            
            
               Europos Sąjungos oficialusis leidinys
            
            
               L 90/1
            
         KOMISIJOS ĮGYVENDINIMO REGLAMENTAS (ES) 2015/543
   2015 m. balandžio 1 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga COS-OGA ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su 13 straipsnio 2 dalimi,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2012 m. birželio 28 d. bendrovė „FytoFend SA“ pateikė Belgijai paraišką dėl veikliosios medžiagos COS-OGA patvirtinimo. 2012 m. gruodžio 5 d. Belgija, kaip valstybė narė ataskaitos rengėja, pagal to reglamento 9 straipsnio 3 dalį pranešė Komisijai apie paraiškos priimtinumą;
            
         
               (2)
            
            
               2013 m. gruodžio 19 d. valstybė narė ataskaitos rengėja pateikė Komisijai vertinimo ataskaitos projektą, o jo kopiją – Europos maisto saugos tarnybai (toliau – Tarnyba), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
            
         
               (3)
            
            
               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. rugsėjo mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
            
         
               (4)
            
            
               2014 m. spalio 1 d. Tarnyba pareiškėjui, valstybėms narėms ir Komisijai pranešė savo išvadą dėl to, ar tikėtina, kad veiklioji medžiaga COS-OGA tenkina Reglamento (EB) Nr. 1107/2009 4 straipsnyje nustatytus patvirtinimo kriterijus (2). Tarnyba suteikė visuomenei galimybę susipažinti su šia išvada;
            
         
               (5)
            
            
               pareiškėjui buvo suteikta galimybė pateikti pastabas dėl peržiūros ataskaitos;
            
         
               (6)
            
            
               2014 m. gruodžio 11 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl COS-OGA ir reglamento projektą, kuriuo nustatoma, kad COS-OGA patvirtinama;
               
            
         
               (7)
            
            
               atsižvelgiant į bent vieno tos veikliosios medžiagos turinčio augalų apsaugos produkto vieną ar kelis tipiško naudojimo būdus ir, visų pirma, į peržiūros ataskaitoje išnagrinėtus ir išsamiai aprašytus naudojimo būdus, nustatyta, kad Reglamento (EB) Nr. 1107/2009 4 straipsnyje nustatyti patvirtinimo kriterijai tenkinami. Todėl tie patvirtinimo kriterijai laikomi patenkinamais. Todėl tikslinga patvirtinti COS-OGA;
            
         
               (8)
            
            
               Komisija taip pat mano, kad pagal Reglamento (EB) Nr. 1107/2009 22 straipsnį COS-OGA yra nedidelės rizikos veiklioji medžiaga. COS-OGA nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Veikliąją medžiagą COS-OGA sudaro junginiai, kurių natūraliai yra augaluose ir tam tikruose mikroorganizmuose ir kurie yra paplitę aplinkoje. Tikimasi, kad taikant Reglamentu (EB) Nr. 1107/2009 patvirtintus naudojimo būdus žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu;
            
         
               (9)
            
            
               todėl tikslinga COS-OGA patvirtinti kaip nedidelės rizikos medžiagą. pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga COS-OGA patvirtinama pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2014;12(10):3868.
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Įprastas pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  COS-OGA
                  CAS Nr. nesuteiktas
                  CIPAC Nr.: 979
               
               
                  α-1,4-D-galakturono piranozės rūgščių ir metilesterintų galakturono piranozės rūgščių linijinis kopolimeras (9–20 liekanų), su linijiniu kopolimeru β-1,4 sujungtomis 2-amino-2-deoksi-D-gliukopiranoze ir 2-acetamido-2-deoksi-D-gliukopiranoze (5–10 liekanų).
               
               
                  ≥ 915 g/kg
                  
                              —
                           
                           
                              OGA/COS santykis nuo 1 iki 1,6
                           
                        
                              —
                           
                           
                              COS polimerizacijos laipsnis nuo 5 iki 10
                           
                        
                              —
                           
                           
                              OGA polimerizacijos laipsnis nuo 9 iki 20
                           
                        
                              —
                           
                           
                              OGA metilinimo laipsnis < 10 %
                           
                        
                              —
                           
                           
                              OGA acetilinimo laipsnis < 50 %
                           
                        
               
                  2015 m. balandžio 22 d.
               
               
                  2030 m. balandžio 22 d.
               
               
                  Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į COS-OGA peržiūros ataskaitos išvadas, ypač į jos I ir II priedėlius.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedo D dalis papildoma šiuo įrašu:
      
         
                     Numeris
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „2
                  
                  
                     COS-OGA
                     CAS Nr. nesuteiktas
                     CIPAC Nr.: 979
                  
                  
                     α-1,4-D-galakturono piranozės rūgščių ir metilesterintų galakturono piranozės rūgščių linijinis kopolimeras (9–20 liekanų), su linijiniu kopolimeru β-1,4 sujungtomis 2-amino-2-deoksi-D-gliukopiranoze ir 2-acetamido-2-deoksi-D-gliukopiranoze (5–10 liekanų).
                  
                  
                     ≥ 915 g/kg
                     
                                 —
                              
                              
                                 OGA/COS santykis nuo 1 iki 1,6
                              
                           
                                 —
                              
                              
                                 COS polimerizacijos laipsnis nuo 5 iki 10
                              
                           
                                 —
                              
                              
                                 OGA polimerizacijos laipsnis nuo 9 iki 20
                              
                           
                                 —
                              
                              
                                 OGA metilinimo laipsnis < 10 %
                              
                           
                                 —
                              
                              
                                 OGA acetilinimo laipsnis < 50 %
                              
                           
                  
                     2015 m. balandžio 22 d.
                  
                  
                     2030 m. balandžio 22 d.
                  
                  
                     Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į COS-OGA peržiūros ataskaitos išvadas, ypač į jos I ir II priedėlius.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.